RICKI - ROKKSTAARIST EMA
Vägev, mamma!
Kallis oled, Ricki!
Ricki! Kallis oled, Ricki!
Tänan kõiki. Aitäh sulle, kulla Daniel.
Ma jumaldan sind.
Tere õhtust, Tarzana!
See oli Tom Petty "American Girl".
Aastast 197... Mis aastast, Greg?
1977. - 1977. Oh sa.
Ja teate...
Ma olen uhkusega ameerika tüdruk, kes sündis maailma parimas riigis!
Ka sina oled uhke, eks, Walt? - Jah.
Aga riiki meil kahjuks juhtida ei osata.
Igatahes olen ma Ricki Rendazzo ja see on minu bänd The Flash!
Mängime siinses baaris juba aastast 2008.
Tol aastal valisime pukki teadagi kelle.
Ära võta südamesse, Billy.
Jah, me viskame villast.
Igatahes - Billy on meil klahvpillimees.
Suurepärane Billy Lambert.
Basskitarri mängib Buster Frye. - Buster!
Ja trummide taga on hr Joey Sweeney.
Ta on taas vallaline, daamid.
Helista, Joe!
Ja viimasena...
minu parem käsi Greg Sandoval oma Gibson SG kitarriga.
Bändikaaslastega ei tasuvat käia, aga meie soundi see küll ei sega, eks?
Me ju ei käi, Greg.
Vabandust, kas see oli vale sõna? Hoopis "paneme", nagu mu poiss ütleb?
Me veedame koos aega, tõsi.
Ma veedan Busteriga, aga see pole ju see.
Raisk, loodetavasti mitte.
Jätame selle vestluse pigem lava taha, nii et võtame otsad kokku.
Me õppisime ära uue loo, sest meilt paluti kaasaegsemaid hitte.
Me tuleme rahvale ikka vastu.
Palun, Ricki. Margarita mu kuningannale.
Tänan, kullake.
Danny. Vabanda, et ei saanud enne rääkida.
Hoidsin häält. - Ära vabanda.
Hoidsid häält? Arvab, et on suurel areenil.
Hästi mängisite.
Ma võtan asja tõsiselt. - See mulle sinu juures meeldibki.
Vabanda, et ma...
Vabanda, et laval nii ütlesin. Aasisin.
Publik armastab draamat ja pinget.
Jah? - Hea sett oli.
Aitäh, semu.
See oli lihtsalt... Nii sai ka Fleetwood Mac populaarseks.
Selge. - Su kott vibreerib.
Minuga elades poleks tal vibraatorit vaja.
Ju mänedžer helistab. Teismeline nagla.
Suunakood 317.
Kus see asub? Egiptuse päraperses?
Indianapolises.
Telefonimüüja. Võtsin krediitkaardi, senimaani tülitavad.
Tere hommikust.
Tere.
Kokku on 447.74.
Valus.
Ega asjata öelda, et siia jääb kogu palk. - Muide, see ongi kogu mu palk.
447.74. Umbes nii palju teenin ma nädalas.
Mõtleks vaid.
Ja soovite 150 välja võtta. - Jah.
Olge lahke, teie tšekk. - Tänan.
Suur tänu, sir. Head päeva.
Öelge, kuidas proteiiniküpsised maitsesid. - Kindlasti.
Tere. - Sa pelutasid klienti.
Kliendile tuleb alati meele järele olla.
Selge. Vabandust, Troy.
Pole midagi. Aga teeninda tänutundega.
Selge. Tere.
Võta vastu!
Tere. - Linda?
Võtsidki vastu. Arvasin juba, et su telefoninumber on muutunud.
Vabandust, ma ei...
Ma ei oska kõneposti seadistada.
Sa tead mind küll.
Ja kuidas veel.
Jah.
Mis lahti, Pete?
Asi on Julies. Max jättis ta maha.
Kuhu ta siis läks?
"Kuhu?". Jättis maha. Max lahutab temast. Kohtas kedagi teist.
Kuidas Juliega on?
Sellepärast ma helistangi.
Asjalood on halvad. Ta on liimist lahti.
Istub juba mitu päeva toas.
Ei vaheta riideid. Ei käi pesemas.
Ta on omadega läbi. Ma olen mures.
Kuidas su naine seal hakkama saab?
Maureen on isa juures Seattle'is.
Ta isa tervis on käest ära. - Õige küll.
Tal on ju Alzheimeri tõbi.
Ei, ALS.
Nojah. See on ju lühidalt Alzheimer.
Ei ole.
Olgu, kuidas mina aidata saan?
Sa võiks tütrele toeks tulla.
Linda?
Hoidke dokumendid ja piletid käepärast.
Võtke rihm ja kingad ära.
Pange läptop korvi.
Eemaldage taskutest võtmed, mobiilid ja metallist esemed.
Indianapolise lennujaam
Kelle ära toote? - Ricki Rendazzo.
Ja tulite...
Brummelite juurde. Pete Brummeli.
Kas näitaksite dokumenti? - Mida?
Dokumenti, proua.
Olge lahke.
Tänan.
Siin seisab: "Linda...
Jah, see on mu pärisnimi,
aga Pete teab, et eelistan "Rickit"...
Leidsin. Linda Brummel.
Mul pole raha.
Maksan ise. Palun. Võtan kohvrid.
Kes see veel on?
Ralphie või?
Ei, Sigma.
Ralphie suri mõne aasta eest. Soolehäda.
Me pole siis kohtunud. - Kuidas lend läks?
Polnud viga, aga reisimine on muutunud ajast, mil käisime lastega Disney Worldis.
See oli aastal 1988.
Jah. Ei, ma lihtsalt...
Lendamine oli eriline. Ennast löödi üles.
Nüüd kooserdatakse pidžaamaga lennujaama.
Aga sina ikka pingutad, nagu näha.
Aitäh, Pete.
Uhke elamine. Täitsa häärber kohe.
Tänan. Kõrged ukseavad.
Maureen tahtis Palladio-stiilis aknaid.
Väga klassikaline. - Jah.
Nagu Thomas Jeffersoni istanduses.
Ütlen Juliele, et sa tulid.
Olgu. Vaatan siin seni ringi.
Julie!
Heldene arm.
Sa vahi, kus on maja.
Ma pole võimukas. Mul on paremad ideed.
Su mees helistas: osta kõike, mida tahad.
Loobuksin šokolaadist, aga ma ei anna alla.
See pole burgeriresto! Teen, nagu tahan!
Vaikimine kuld. Itsitus plaatina.
Räpane
Puhas
Sa vaata aga.
Tont võtku.
Julie on täitsa läbi. Tal on hea meel, et tulid.
Tahab sinuga hommikul kohtuda.
Vale. Ei, ei.
Julie ei taha sittagi!
Tere, Ju-jee.
Kena, et suvatsesid siia nägu näidata.
Pulma sa tulla ei saanud, lahutuse ajaks oled aga platsis.
Keegi ei tahtnud mind pulma. - Esined õhtul, või riietud alati nagu libu?
Lahutus võib olla hullumeelne aeg.
Ma pole hull. Mul on esimest korda kõik täiesti selge.
Sellest on raamatki - "Hullud ajad".
Pea suu, Pete! - Kullake, kuula.
Kah asi, et niimoodi läks.
Lugesin ajakirjast Parade. - Kah asi?
Paljudel lähebki esimene abielu aia taha.
See polnud sedasorti abielu.
Ma tahtsin igavesti Maxiga koos olla, temaga lapsi saada ja nad üles kasvatada.
Julie, rahune nüüd.
Miks sa ema kaitsed? Tema on sinu "Max".
Mida? Ei, ei.
Tema jättis sindki maha nagu Max mind.
Mina ei murdnud truudust, Julie.
Ju-jee.
Mis siis ikka...
Hommikul proovime uuesti. - Muidugi.
Viin su hotelli.
Anna andeks.
Jaksasin hädavaevu lennukipileti osta.
Ja...
Tead ju, et jäin autost ilma.
Taotlen eraisiku pankrotti. - Tean.
Mõtlesin, et kuna te Maureeniga ehitasite uue ja suure maja, poleks ju probleemi.
Polekski. Ruumi mõttes.
Lihtsalt...
Asi on piirides. Aga pole midagi.
Loodetavasti pole Maureen vastu.
Ei, Mo võtab täitsa vabalt.
Mind aga teevad teatud asjad murelikuks.
Julie on selle siis sinult pärinud.
Vannituba asub siinsamas.
Hästi.
Tere tulemast siis.
Sigma, tule.
Dresseerisin teda ise.
Mis siis ikka.
Tere tulemast.
Head ööd, Linda. - Head ööd, Pete.
Linda.
Linda!
Ma olin eile õhtul paras mõrd, mis?
Noh... aeg oli ju hiline.
Psühholoog kirjutas antidepressandid välja,
aga tuleb vist doosi vähendada -
mul on tujud seinast seina, anorgasmia.
Sa saad orgasme?
Anorgasmia tähendab ladina keeles, et ei.
Jah, tean. Kuulsin valesti. Mis kell on?
Peaaegu kümme.
Sõnumeid kui murdu. Kes on Greg?
The Flashi peakitarrist.
The Flashi? - Minu bändi.
Saatsin jupp aega tagasi FB-lingi.
Anna telefon.
Ta kutsub sind musiks. - LA värk. - Jah?
Kasutab tohutult naerunägusid.
Ja kassi, kellel silmadeks südamed.
Kaua sa Gregile juba kätte annad? - Lähme pagariärisse.
Tahan sõõrikut.
Mul on näpud põhjas. On sul krediitkaart?
Jah, aga see on Maxi konto küljes.
Tühja sellest.
Istu peale.
Californias head keerusõõrikut naljalt ei saa.
Eks tuleb erilistest asjadest loobuda, kui hakkad rokkstaariks.
Keerusõõrik oli veel tühiasi. - Jah, Linda, sellele ma vihjasingi.
Kullake, ma tulin sind aitama.
Tean, et sa oled endast väljas.
Kindlasti ka eksinud. - Ma üritasin end tappa.
Sa...
Seda isa küll ei maininud.
Ära sa ütle.
Kolm nädalat tagasi tuli Max koju ja ütles, et armastab mingit Nicole'i,
kes töötab neil postiosakonnas.
Mõtlesin tükk aega, mida teha, ja otsustasin viimaks...
peotäie unerohtu neelata.
Ma kannatan nimelt unetuse all.
Nagu minagi.
Ja miljonid ameeriklased.
Mida sa teed?
Uskumatu, et üritasid end tappa.
Julie...
Sa oled nii kallis.
Minuga juhtus hirmsaid asju
sest saati, kui sa lahkusid.
Sina tead ainult ühest juhtumist.
Vabandust.
Järsku arutate seda väljas? - Kuulate pealt või?
Nii kesk-läänelik.
Vabandage.
Lapsi ei saa vati sees hoida.
Oma nädalalõpul tahan lapsega rahus olla.
Oma nädalalõpul? - Jah.
Järsku tulnuks tema emaga kokku jääda, mitte riista orjana lesta lasta.
Lähme, Journey.
"Journey"?
Armas ju.
Minu arust tore nimi. - Kindel see.
Hea bänd on ka.
Käisite pagariäris. Mõtlesingi, kuhu jäite.
Tõite mulle ka? - Ei.
Ta sööb.
Meie laps üritas end tappa ja sa ei öelnud?
Ma sain alles järgmisel päeval teada. Ja siis muretsesin rohkem Julie pärast.
Sa pidanuks mulle helistama. - Helistasingi. Seepärast oled sa ka siin.
Ma ei saanud aru, et ta tahab end tappa.
Arvasin, et ta on Maxi pärast masenduses.
Masenduses? Sellega saanuks ma ise hakkama.
Julie ongi tujuka loomusega.
Ma poleks hakanud helistamagi.
Miks mitte?
Elu on näidanud, et sind ei huvita. - Huvitab küll!
Sa lülitasid mind pereringist välja.
Mina? - Jah.
Sa tulid Californiast tagasi, kui meenub,
mingi vimm sees. Lülitasid end ise välja.
Ma tulin ju tagasi.
Sa olid eluga edasi liikunud. - Pidin ju.
Lapsed vajasid ema, kes oleks alati olemas.
See oli mu unistus. - Ma lolli peaga arvasin, et meie oleme.
Kaht unistust ei saa olla? - Ei saa.
Te tülitsete.
Nagu oleks jälle 80ndad.
Aga Josh ja Adam ei saagi hingehaavu.
Aitab. - Jumala eest.
Joshist ja Adamist rääkides...
Ütlesin neile, et oled linnas.
Tahavad nad mind näha? - Josh tahab, Adam mitte.
Nad tulevad täna mõlemad õhtusöögile. Josh tuleb oma tüdruku Emilyga.
Nad on päris lähedaseks saanud.
Kas Adam tuleb ka kellegagi?
Vaevalt.
Vähemalt on lapsed ühe katuse all koos.
Kui tore. - Jah. Õhtu tuleb kindlasti kena.
Ricki helistab. - Ütle, et armastame teda.
A-sõnaga peab ettevaatlik olema. Ta on uje.
Küll sa selleni jõuad.
Tere, musi.
Mu tütar Julie...
Tuleb välja, et ta...
Ta üritas end unerohuga ära tappa.
Kuramus.
Jah.
Kuidas temaga on?
Kõik on hästi, aga...
Ma olen sõnatu.
Mu pojal Derekil oli LSD-ga jama, aga see oli õnnetus.
Ma süüdistan ennast.
Jäta. Süüdista nolki, kes teda pettis.
Sa läksid esimese lennuga tütrele toeks. Oled hea ema.
Kohtun õhtul poegadega.
Tore. Kena õhtut sulle.
Hirm on nahas. Ma lihtsalt...
Nad on nüüd täiskasvanud. - Ei.
Mis silmis, see südames.
Nad on ju poisid, kelle tagumikku kasisid.
Kena õhtut.
Hr Brummel, rõõm teid näha.
Aitäh, et laua leidsite. - Teid oodatakse.
Hästi. - Tulge kaasa.
Jäime viis minutit hiljaks.
Jah. Peame...
Sealt ta tulebki.
Oh sa poiss.
Josh. Tere. - Tere, ema.
Josh.
Minu tüdruk Emily.
Tore lõpuks kohtuda, Linda.
See on ikkagi Ricki Rendazzo. Sinu ees on kuulsus, Emily. Ära unusta.
Adam, sa oled nii kena!
Tänan, ema.
Linda, istu õige sinna. Istume kummalegi poole.
Vabandan, jäime hiljaks.
Adam, tore, et sina olid täpne.
Pole probleemi.
Soovite ehk juua?
Veel üks Martini? - Ja tooge aga lisa.
Mulle vesi. - Mulle ka. Vesi.
Viskiga.
Niisiis...
Kuidas Maureeni isal läheb?
Kehvasti. Haiguse kulg on arvatust kiirem.
Sa oled Maureeniga kohtunud? - Jah, muidugi. Mitu korda.
Mo on tore. - Jah.
Olen Emilyga juba pea 2 aastat koos. Ta on terve perega kohtunud.
Nii on.
Em, miks sul sõrmust pole?
Kihlasõrmust.
Te olete kihlatud?
Jah.
- Oh sa.
Josh kinkis Emilyle hiiglasliku briljandi.
Palus kätt järve ääres. Me kõik olime seal.
Uskumatult gei.
Väga armas oli.
Mul on sinu üle nii hea meel.
Aitäh. - Miks te mulle ei öelnud?
Tahtsime asja vaka all hoida, et sellest omaette rõõmu tunda.
Julie ütles, et kõik olid kihlumise juures. Toimus see siis alles äsja või?
Jah. - Jah. Üsnagi.
Umbes nii. - Ei, iseseisvuspäeval.
Seega siis kuude...
mitme kuu eest.
Me teame, et sul on raske aeg, aga sa käitud nagu segane.
Tahtsime sulle täna ise rääkida.
Me polnud kohtunud ja...
Ole aus, Josh, ja ütle emale, et sa ei taha teda pulma.
Vale. - Issand küll.
Me abiellume sisuliselt kahekesi, ema. - Pulm tuleb väike ja keskkonnasõbralik.
Jah, mitte selline uhke ja ülipidulik nagu Juliel.
Aitäh, et jutuks võtsid. - Aitäh sullegi.
Ma situn senimaani unerohtu välja, Josh. Tahad ikka mu pulma jutuks võtta?
Andke minna.
Kahekesi abiellumine ei riiva mind kuidagi.
Me isaga abiellusime kahekesi. - Jah.
Igatahes võrratu uudis.
Aitäh. - Võrratu.
Millal sina siis abiellud, Adam?
Kellele eelrooga?
Ema, ma olen gei, nagu sa tead.
Kahjuks ei saa kõik geid veel abielluda.
Ega ma mõelnudki, et just mehega.
Kellega siis? - Pidid ju biseksuaal olema.
Seda luuletasin ma 10 a tagasi kolledžis.
Kahju, et sa pole mu seksuaalsusega kursis,
aga samas pole sa suurt millegagi.
Kas pole? Mis? - Heakene küll.
Kuna otsustasid öelda, et oled üdini gei...
Otsustasin? Oled sina vast homofoob.
Rohkem ma seda ei küsi. Issake küll.
Nii tema moodi. Riietub rajuks rokkariks,
kes olla teistest emadest just kui lahedam,
kuigi ise valis kaks korda George W. Bushi.
Jah, ma toetan meie vägesid. - Ja mina olevat kahtlase elustiiliga?
Ise põrutab aga Californias Rickina ringi.
See on nimi, mitte elustiil.
Ma sündisin geina. - Ma sündisin Rickina.
Täpselt.
Kogu see vaenulikkus teeb meele rõõmsaks.
Nuiad sa tähelepanu nagu ikka, või oledki psühhomõrd?
Ei nimeta õde psühhoks!
Kus tuli nüüd ema välja! Tooge kaamera.
Rahunege.
See...
Käitume...
Me saame niigi haruharva kokku.
Teie ema on külas. Ma tean küll,
et meil on alati probleeme ja konflikte,
aga millisel perel poleks?
Me jääme ju ikkagi pereks.
Nii et unustame selle jama, eks?
Ja hindame seda, et oleme koos.
Just praegu on Brummelid
ja peatsed Brummelid
kõik koos.
Kas pole eriline hetk?
Telliksin pudeli šampanjat.
Aga andsin just pankrotiavalduse sisse.
Oled ikka siin?
Mida me siis täna teeme?
Mul on pärast lõunat teraapiaseanss...
Pean oma riista ära pesema, muidu tuleb jälle hügieeniloengut kuulata.
Aga ära mine teraapiasse.
Täna. Ütle, et oled haige.
Ma olengi haige. Seepärast käin teraapias.
Kui tihti ma siia satun?
Mitte kunagi.
No tõesti...
Kõigest pesu ja otsalõikus.
Teil on kenad juuksed. Peaksite kammima.
Minult päritud.
Ainult sentimeeter.
Ma tunnen, kui palju te lõikate.
Miks sa hirmsasti juuste külge klammerdud?
Kunagi leiad halli karva. Ja mitte peast.
Keegi ei taha sinu nuustikust kuulda.
Ma olen nagu vampiir. - Ära muretse, need viilitakse maha.
Kokku on 190, võite ka jootraha lisada.
Jätame kopsaka jotsi, eks.
Tere.
Sa oled... väga kena.
Kuidas see õnnestus?
Ma tegin lihtsalt ettepaneku.
Ta kuulab mind.
Ma olin eile paras tõbras. Anna andeks.
Firmas on rasked ajad.
Sa töötad kõvasti. Lausa imetlusväärne.
Tõesti? - Jah.
Vanasti kutsusid mind tõredaks tööhulluks.
Jah, kullake. Kutsusin sind igat moodi.
Ma olen muutunud, Pete. Tõesõna.
Nagu näha.
Palusin mitu päeva, et ta riideid vahetaks.
Vahel vajab tüdruk lihtsalt ema.
Küllap vist.
Nõndaks. Proovige.
Retsepti on muudetud. - Ei, maitse on sama.
Miks nad peaks? See on ju pereäri.
Oh sa perse.
Issake.
Mis on? - See on see Nicole. Tema auto.
Sa ei tea seda. - Tean küll.
Tal on need lollakad kleepsukujud.
Kullake.
Ja nüüd lisas ta ka Maxi. Issand.
Me ei laamenda. - Lähme koju, eks?
Lähme ära koju.
Ei, Julie.
Palun, Julie. Oota.
Jää ema juurde.
Peate pidu?
Miks sa mu tütre sedasi maha jätsid?
Ma tegin vea. Abiellusime noorelt.
Kui oled abieluks liiga noor, miks sa siis arvad,
et suudad Kenziet ja Krashi kasvatada?
Kashi. Kust sa mu laste nimesid tead? - Seda teab igaüks, kes tiksub maanteel.
Sa ei käinud meie pulmaski.
Julie vihkab sind.
Võimalik. Ja ma pean selle teadmisega elama.
Sina aga valuga, mida talle põhjustasid.
Sinu pärast ta segi ongi. - Ei ole.
Julie nutab taga üürikest abielu mehega,
kes osutus... - Aitab. Tõmmake tagasi.
Tead, üks asi on kellessegi armuda.
Teine asi aga kehutada meest oma vastset naist maha jätma,
et kleepida siis tema kleeps tagaaknale
peni kõrvale. - Ma armastan oma koera.
Jah? Nüüd on sul neid kaks.
Mu süda on läbini mäda. - Ära ütle nii.
Süda pole nagu praetükk, mis läheb pahaks.
Rohkem nagu burger, mis muutub seistes
küll vanemaks, aga ei muutu.
Mis asja?
Väidad, et burger ei lähe kunagi pahaks?
Täpipealt nii. - Huvitav.
See säilib igavesti. Nägin uudistesaates.
Jõle. - Mõtleks vaid.
Poeme põhku?
Isa. - Jah?
Kell pole üheksagi. Isegi memm pole voodis.
Pete. - Jah?
Miks sul külmikus marit on?
Kolleegilt sain, migreenide vastu.
Vahel kipub pea lõhkuma.
Ja hoian külmikus, sest lugesin, et siis see ei lahtu.
Isa hoiab isegi narkotsi hoolega.
Ma pole seda proovinudki.
Mida? - Ei.
Mis siis on?
Migreene pole ja lolliks ma end ka ei tee.
Või nii. - Mis asja?
Selge pilt.
Ma olen teie arust niigi totakas. Hüva.
Siis polegi mul midagi kaotada.
Raisk. - Oh sa.
♪ Nagu jäine lonks ♪
♪ Kuumal suvepäeval ♪
♪ Olin minagi jäine ♪
♪ Läksin sirgel seljal, ♪
♪ Aga ei keegi ♪
♪ Takistanud ning ♪
♪ Ei keegi ♪
♪ Jääma palunud mind ♪
♪ Sa meeldid mulle, ♪
♪ Minu moodi oled ♪
♪ Nõnda kihkvel, ♪
♪ Et ei und mul tule ♪
♪ Ometi ei taha ma ♪
♪ Olla keegi teine ja ♪
♪ Võta jäine lonks siis sa ♪
♪ Minu kulul ♪
♪ Poolest lahingust on pooleldi lõbu ♪
♪ Jäisest üle ei pruugi käia ramm ♪
♪ Ei ole ma parem kui kes tahes teine ♪
♪ Kui jäisest ei käi üle mul ramm ♪
♪ Pika pilguga ♪
♪ Mind õige vaata sa ♪
♪ Mina'p jäine olengi ja ♪
♪ Õnnelik sest hoolimata ♪
♪ Eks jäine tunneb jäist ♪
Kelle lugu see on?
Minu. Mina kirjutasin selle.
Sina? - Juba ammu.
Kuramus, Linda.
Mul on ikka veel su album alles.
Ära aja.
Jah, igasugust nodi on.
Keldris on mul Rubbermaidi kastid.
Rubbermaidi?
Rubbermaid on väga edukas firma.
Jessas.
Pete, ma olen sul Rubbermaidis.
Jah, vaadake. - Mõtleks.
Issand.
Joshi kõhukott. - Vaata end.
Me olime kuramuse nunnu pesakond.
"Silk Night Sky".
Siin see ongi, mu ainus album.
Jah. - Issand.
Huvitav, kas mahub ikka selga? - Raudselt.
Proovin? - Jah.
Olgu, nägemist.
Kuhu nüüd? - Vannituppa.
Jah, ära end seal siis tapa.
Pete! Uskumatu! - Ega ma seda ometi öelnud.
Ta ei kuulnud sind. - Issand hoidku.
Ta peab siin olema. Julie?
Siin ta ongi.
Vajus ära.
On sul kõht tühi?
- Püsi siin.
Rukola. - Kood 94884.
Sa paned kohe peast?
Pihtas. - On nii?
Jah, sul on õigus.
Muidugi on. Tean koode peast.
Piiksutan päev otsa asju läbi.
Küsi veel midagi. Mida tahes.
Banaanid. - Ökod või tavalised?
Ökod on 94237.
Jah.
Sa oled meeldejätmise meister.
Jah.
Öeldakse ju...
et tänapäeva lapsed on omadega metsas.
Süüdi on...
õhk või raadiolained...
või siis maapähklid.
Mäletad seda lastearsti. Mis ta nimi oli?
Dr Farling? Fena-Fenamana? Fenan-Fenan?
Jah, Wheatoni tüüp. Mis temast?
Ta ütles, et Joshy on hüperaktiivne.
See oli lihtsalt liigse limpsi süü.
Limpsi jah. - Eks?
Mida arstid ka teavad.
Jah. Tuhkagi.
Meie ei tea tuhkagi.
Juliega saab kõik korda.
Kõik saab korda. - Ei tea kohe.
Jah. Saab.
See on...
Ei.
Ma söön seda. - See on kahjulik.
Ja mis siis.
Pete.
Jah?
Kõik hästi?
Halb hakkas või?
Ei.
Kas sa lihtsalt...
tahtsid mind puudutada?
Piim? - 94011.
Ära unusta - krõbedaks.
Mu peekon pole küllalt krõbe või?
Muidugi.
Mitte.
Kärsatama ma seda ei hakka. Issand.
Kuigi vanavanaema ütles, et kõrbenud...
Siin ta ongi. - Tere, Maureen.
Tere. Tere.
Tulid just õigel ajal, Maureen teeb oma kuulsat praesaia.
Kuidas isal tervis? Pidid Seattle'is olema.
Aitäh küsimast.
Tervis on tal praegu stabiilne.
Mul soovitati tagasi koju tulla ja ma ei tahtnud ka perest eemal olla.
Mo teeb maailma parimaid hommikusööke.
Muuks ma ei kõlbagi. - Ma ei mõelnud seda.
Võtsin siis nõuks öise lennuga tulla, jõudsin kuuest.
Tunne on täitsa sant. - Välja ei paista.
Kui kena sinust. Kohvi soovid?
Mo teeb maailma parimat kohvi.
Tema praesai pidi ju maailma parim olema.
Raske otsustada, mis on just parim.
Tule, Linda. Istu. Söö hommikust.
Ei, aitäh. Mul pole kõht tühi.
Kindel? - Jah, pole vaja.
Eks sa ise tead.
Muide, mu hommikumantel sobib sulle.
Jäta endale.
Heakene küll.
Lähen helistama.
Olgu.
Hakkame sööma, enne kui külmaks läheb.
Siirupit? - Tohib, ma võtan enne?
Tere.
Kas võiksime rääkida?
Ma olen peaaegu et alasti.
Mul on viis õde. Olen seda ennegi näinud.
Mul oli vend. Ta hukkus Vietnamis.
Ma ei teadnud.
Niisiis...
Nagu tead, oleme Julie pärast mures.
Kõik saab korda. Ta peab alati vastu.
Mis tal üle jääb.
Arst aitab tema seisundit stabiliseerida,
ta võtab ravimeid ja käib ka teraapias.
Ta ei tohiks ühtki seanssi vahele jätta.
Ühest pole ju suurt lugu.
Sain aru, et andsid talle eile ka marit.
Ei. Pete andis.
See on Pete'i jagu. Peavalude vastu.
Jah, kimusime veidi. See on ju taim.
Hüva.
Järsku ei tasuks sul praegu siin olla.
Sa oled alati teretulnud.
Pete arvas, et sa aitaks Juliet, aga ta vajab praegu normaalset elurütmi.
Mina sain tal pidžaama seljast ja juuksed soengusse.
Minu arust läheb tal pärast minu tulekut palju paremini.
Linda...
Ära seda südamesse küll võta.
Ma lihtsalt muretsen oma lapse pärast.
Oma lapse?
Jah, ta on mõistagi ka sinu laps.
Linda, olgem ausad.
Te elasite viimati koos, kui ta oli väike.
Minu pärusmaaks jäid puberteet ja ülikool.
Ta õppis kaugel Milwaukee ülikoolis! - Kes ta sinu arust sinna sõidutas?
Kes aitas ühikamööbli kokku panna?
Või maksis joobes juhtimise kautsjoni?
Või läks ema-tütre teepeole kuramuse valgete plikade korporatsiooni?
Kes oli talle aastaid ema eest?
Vaata, Linda... Austan sind kui naist, kes Julie sünnitas.
Aga jõulukülastustest üksi ei piisanud.
Mina täitsin peres haigutava tühimiku.
Ei, ei. Püüdsin neid rohkem vaatamas käia,
aga sina muutsid selle väga keeruliseks.
"Praegu ei sobi, valmistume tasemetöödeks."
Või "Joshy sõidab mängule." Just nii.
Lapsed võõrandusid minust sinu süül! Sina mürgitasid meie suhted!
Tõsiselt räägid või? - Igatahes.
Tõsi ka?
Tead kõiki sünni- ja emadepäevade kinke, mis sa lastelt said?
Mina maksin need kinni. Mina panin posti.
Tänu mulle ei unustanud nad sind, kuigi põhjust olnuks küllaga.
Sa peaks praegu mu jalgu suudlema.
Jamps!
Mis siis ikka.
Ma ei tahtnud, et see nii läheks.
Aga läks.
Vajad tagasilennupileti ostmisel abi?
Unista edasi.
Kuule.
Pete armastab mind ikka veel.
Eks usu seda, kui tahad.
Ma ei leidnud Juliet. - Või nii.
Transfeeribuss on sama, mis taksot jagada.
Jah, tore.
Aitäh, et helistasid.
Tore oli sind näha.
Lõppude lõpuks oli...
hea, et sa tulid.
Jah, oli tõesti...
Turvalist lendu. - See pole minu teha.
Ei. - Oota.
Olgu. Näeme siis.
Jah.
Vabandust.
Jah. Aitäh. See oli imeline Edgar Winter.
Enne seda mõistagi Rolling Stones.
Ah, Mick...
Jah. Mick Jaggeriga on huvitav lugu.
Tal on nelja naisega seitse last. Suudate uskuda?
Anna minna, Mick!
Tegus tüüp. - Just nii.
Ta ei kasvatanud neid lapsi. Ta on rokkar.
Ja veelgi enam - ta pole ema.
Issi võib teha, mida issi tahab. Issi võib suksutada keda tahes.
Tema võib riskida, narkotsi panna, lahkuda.
Mis siis, kui keegi saab haiget? Peaasi, et pigistad sellest hea loo välja.
Kuulame siis neid häid lugusid.
Muide, lapsed austavad
ja armastavad ikka, sest oled kõva mees.
Teate, millest jutt käib, tüdrukud?
Kui oled aga naine...
Jumal hoidku, kui peaksid unustama ühe koolikontserdi
või pulma või hambaraha padja alla panna.
Ühe korra, sest sul oli esinemine.
Palju õnne, sa oled kohe koletis!
Ricki, aitab nüüd küll.
Sa hirmutad mõne mehe päris ära. Minugi munad pagesid üles kõhtu.
Sul pole neid nagunii vaja, Greg.
Oh sa.
Tegelikult on küll, Linda.
Mida sa... Kuidas, palun?
Mida sa teed? - Võtke end ometi kokku.
Jah, sul on õigus, Buster.
Mida järgmiseks esitame? - Pinki.
Pinki.
Pinki. Paneme peo püsti.
Nii?
Anna andeks.
Mul oli raske nädal.
Bändil on rasked aastad, aga armastan sind.
Ma ei tohi seda öelda? Üldse kunagi?
Armastad sa mind? - Muidugi. Aga muidugi.
Busterit ja Joeyt niisamuti. - Ma ei mõelnud mingit sõbraarmastust.
Küsisin tõsiselt. - Mida sa minust tahad?
Mida sa... Mis? Ma ei mõista...
Olen vana, pankrotis, ei oska süüa teha, lähen paksuks.
Miks sa peaks hukas inimest armastama? Hukas inimest, kes hukutab teisi? Lapsi?
Seda sa arvadki?
Eksisid korra ega vääri uut võimalust?
Ma petsin esimest naist strippariga, kes oli köhasiirupist sõltuvuses.
Lapsed ei andestanud mulle. Siiani.
Jõuluks saan kalendreid.
Pole tähtis, kas lapsed sind armastavad. Nad ei peagi. Sina pead armastama neid.
Selleks sind siia ilma saadetigi.
Sestap oled nende ema. Ja mina omade isa.
Ma armastan oma lapsi üle kõige.
Kas sinuga pole nii?
Jah.
Sa tahad, et oleksime lihtsalt sõbrad?
Või enamat? - Enamat.
Issand.
Viimase peal.
Vabandust.
Krediit- või deebetkaart? - Deebet.
Ja võtan 100 välja. - Olge lahke.
Tänan.
Eest ära. Eest ära!
Vabandust. Jäin kinni.
Ma armastan sind, kallis.
"Kallis Ricki.
Pean mõne asja pärast vabandama.
Nagu tead, on seis keeruline ja me pole saanud sellest rääkida.
Võta vastu minu lepituskatse. Loodetavasti saame taas sõbralikult läbi.
Saadan sulle midagi, mille sa pidanuks juba ammu saama.
Sul on selleks õigus.
Loodan sind tähtsal päeval näha. Maureen."
Emily Anne.
Joshua Hendrix.
Osalen rõõmuga / Kahjuks ei osale
Taimetoit / Gluteenivaba
"Kingituse asemel annetage palun ühele heategevusorganisatsioonile."
Issand. Täitsa pöörane.
Kes ei taha abielludes tasuta nodi saada?
Minu poeg. - No näed siis.
Mina tahan pulmadeks vahvlimasinat
ja võileivagrilli. Ja...
Tere, Joe.
"Kutsele pressiti põllulillede seemned, mida saab maha külvata."
Pursuide värk. - Arvasingi, et saad naerda.
Jah. Oled pulmade pärast elevil ka?
Ma ei lähe. - Mida?
Sa pead. Sina lisad sellele peole vürtsi.
Kui lähen, juhtub jälle midagi kohutavat.
Sa ei tunne neid inimesi.
Nad põlgavad mind.
Igatahes...
Nad ei tea mu elust tuhkagi. - Saan aru. Aga vahel vajab poeg ema.
Isegi mina, ja ta on mul püsti saatan.
Aitäh, aga ma ei saa. Mul pole raha.
Arutasime seda Gregiga. Me lihtsalt ei saa.
Ei saa. Raha pole.
Kui mul oleks, annaksin sulle.
Maksaksin Ricki kirikule kümnist.
Testis, üks, kaks.
Mine ja laula. - Jah.
Läheb lahti.
Üks, kaks, üks, kaks, kolm, neli!
Nii või?
Laske käia.
Aitäh kõigile.
Kus su kitarr on?
Ei tea. Tahtsin täna seda mängida.
Mida? Sa ju vihkad oma banaanikollast.
Räägi välja.
Mis toimub?
Kus su 1968. a Gibson on?
Müüsin maha. - Müüsid maha? Miks?
Ricki! "Drift Away"!
Jah, kullake.
Imeilus!
Tule nüüd. - Ma näen tobe välja.
Kindlasti imeilus. - Nagu mu ema juba.
Võimatu. Su ema on surnud.
Sa oled kaunis.
Lihtsalt imeline sinine.
Nagu Roger Daltrey silmad "Tommys".
Aitäh. - Need on proovitud?
Jah. On teil midagi musta?
Musta? - Me võtame selle.
Olgu. Kena kleit.
Kust me teame, et valitsus ei kasuta skännereid meelte allutamiseks?
Mind ei üllataks enam miski.
Nägid, ma pidin varbasõrmuse ära võtma?
Ja tekiila kästi kotist välja kraamida.
Sammy Hagari salaretseptiga tekiila.
On ta terroristi moodi? - Ütlesin ju,
et vedelikke ei tohi lennukisse võtta.
Säh sulle pulmakinki.
Indianapolis
Pulmapäev
Ma ei suuda seda teha.
Mida?
Ma ei suuda... pulma minna.
Suur viga.
Helistan Busterile, lähme tagasi LA-sse.
Jääb ära. Sa oled peigmehe ema.
Sul pole dublanti, kullake.
Ma kardan.
Oh sa.
Tere. Mina olen Bodhi.
Tere, Bodhi. - Aitäh, et tulite.
Lauanumbri saate siit.
See on linnutoit, viskamiseks.
Emily ja Josh palusid mobiilid välja lülitada.
Lülitaksin, aga mobiilifirma jõudis ette.
Me võtame need. - Jah, see on teile.
Soovite enne laulatust väikest kokteili?
Mis need on? - See on kokteil Josh.
Ingveriõlu sortsukese viskiga.
See aga kokteil Emily. Kirk Royali stiilis.
Tasuta? - Jah.
Ma ei tohiks.
Me sortsukese viskiga otsime kempsu üles, kui sobib?
Jah, muidugi.
Linda.
Linda!
Tere, memm.
Kuidas läheb?
Sa meeldid mulle, tead?
Kuigi jooksid mu pojaga minema.
Ka sina oled mulle alati meeldinud.
Omavahel öeldes -
Peteri uus naine ei meeldi mulle põrmugi.
Peter ja Maureen on õnnelikud. - Praegu ehk küll. Nad ju alles tutvusid.
Ei, juba ammu.
Memm, kus sa küll olid? Otsime koha üles.
Jeff. Juhata memm tema kohale.
Tänan.
Jeff viib su kohale. - Kõike head.
Tere, memm. Lähme istume.
Tere.
Mul on praegu tegemist, nii et...
Jah, muidugi. Tähtis päev ikkagi.
Aga me veel... Jah.
Memm, on sul mugav?
Sa oled kena.
Aitäh teile.
Ongi tema. Linda. - Ta isegi ei istu pere juures.
Me oleme kogunenud siia,
kus kõrgub suur võra ja laiuvad juured.
Emake loodus on selleks parim paik.
Võime laulatusega alustada.
Minge.
Ära nüüd plehku pane.
Kõnni edasi.
Ema.Tore, et tulid. Ma ei teadnud, kas saad.
Greg pantis oma Gibson SG.
Tere, Josh. - Tere.
Teie osalemiskinnitus tuli nii hilja,
et me ei jõudnud istumisplaani muuta.
Loodetavasti pole te vastu,
et Emily nõbude ja harfimängijaga istuda?
Ei sugugi. Õpin rõõmuga mõne harfiakordi.
Olgu, nägemist.
Jah, nägemist. - Mulle on väga tähtis, et sa tulid.
Oleme Bremeni kvintett.
Palju õnne Joshile ja Emilyle.
Tänu meile on iga laud stiilne.
Jah.
Adam on seal.
Mine tervita. Mine.
Adam.
Tere, ema. - Tere.
Desmond, see on minu ema Linda.
Väga meeldiv. - Tere.
Kohe näha, kellelt Adam põsesarnad päris.
Me käime.
Võrratu. - Tänan.
Adam, kui tore, et sul on keegi.
Iseäranis nii nägus.
See on Greg, minu kallim. - Adam.
Tere. - Desmond.
Rõõm kohtuda. Vinge lips, Greg.
Oled ehk liiga noor, aga tead Bruce Leed?
Muidugi tean. Tegija vend.
Jah. Sa oled täpselt tema nägu.
Tänan. - Ei ole üldse.
Sa pole hiinlanegi. - Polnud ka Bruce.
Ta sündis San Franciscos.
Meeldivat õhtut ja laske taimetoidul hea maitsta.
Ma töötan Total Foodsis. - Tore pood.
Eks see meeldibki teiesugustele.
Ta on raudselt rohtude mõju all. - Ta on tore.
Lõikame.
Anna ampsu.
Kuidas te peigmehega kohtusite?
Keisrilõike ajal.
Me peame minema. Sina pead.
Olgu.
Mis siis ikka.
Pete, on aeg.
Sinu toost.
Kivi kotti.
Nii, kõne.
Tänan.
Tere kõigile.
Jah. Terekest.
Mina...
Ma olen Ricki... Linda Brummel.
Peigmehe ema. Ja...
Mõnda teist mäletan ma ammusest ajast.
Kena teid taas näha.
Jah, alguses ma ei teadnud,
mida Joshile ja Emilyle kingiks tuua.
Mitte ainult seepärast, et mul pole raha.
Küll aga põhjusel, et nad pole minult paljutki saanud.
Ma polnud tavaline ema.
Nii ei saa minust tavalist ämma. Loodan.
Mõistsin, et saan noortele kinkida
selle ainsa,
mille igaühele.
Ma polnud suurem asi majapidajanna ega kokk.
Kas pole?
Aga ma olen muusik.
Ei enamat.
Ja ma saan kinkida selle.
Tahaksin kinkida kõik, mis mul on,
oma pojale ja tema kaunile kaasale.
Just praegu.
Poisid, tulge lavale!
Tahan tänada ka oma laste teist ema.
Kõige eest.
Issand.
Kõik on hästi.
Josh, kes need on?
The Flash vist.
Tavaliselt on mul lahedam kitarr.
Selle loo kirjutas Bruce Springsteen.
Pühendan selle Joshile ja Emilyle.
Ei, istu. - Teeme sellele lõpu.
Igal õhtul, kui heidan magama,
Ei sõba ma silmale saa
Üks mõte see keerleb peas
Ei vaka all hoides tee see head
Tee midagi.
Aeg läheb
Lähme lavale. - Aga meie esimene tants?
Ja öelda tahan ma üht
Sind otsin ma aina, mu kallis
Me ju harjutasime seda. - Lugu on vale.
Pole hullu. - Liiga kiire on ka.
♪ Üht teadma sa pead ♪
♪ Mu arm, arm, arm, arm ♪
♪ Ei alt sind iial vea ♪
♪ Mu arm, arm, arm, arm ♪
♪ Ei alt sind iial vea ♪
♪ Kõnnin öistel tänavatel, ♪
♪ Armastust otsin sealt, ♪
♪ Kuid ikka läheb nii, ♪
♪ Et segaduses kaotan pea ♪
♪ Otsin sidet ♪
♪ Uutest silmadest, ♪
♪ Aga sind ei kaitse küll see ♪
♪ Ammuste unistuste eest ♪
♪ Näen seismas sind taamal ma, ♪
♪ Sõnatuna mind jälgimas ♪
♪ Läbi rahvasumma trügima pean ♪
♪ Sinu müürid ma lammutan ♪
♪ Mu arm, arm, arm, arm ♪
♪ Ei alt sind iial vea ♪
♪ Mu arm, arm, arm, arm ♪
♪ Ei alt sind iial vea ♪
♪ Mu arm, arm, arm, arm ♪
♪ Ei alt sind iial vea ♪
♪ Mu arm, arm, arm, arm ♪
♪ Ei alt sind iial vea ♪
♪ Nüüd rahu, mu kallis ♪
♪ Rahu, jumala eest, ♪
♪ Sest annan ma sõna, ♪
♪ Mida anda ei pelga ♪
♪ Ei, ei ma pelga ♪
♪ Mu arm, arm, arm, arm ♪
♪ Ei alt sind iial vea ♪
♪ Mu arm, arm, arm, arm ♪
♪ Ei alt sind iial vea ♪
Veel korra!
RICKI - ROKKSTAARIST EMA
pühendatud basskitarrist Rickile, 1949-2014
[ESTONIAN]